Ανάλυση κόστους κύκλου ζωής οδοστρωμάτων από σκυρόδεμα:
Creators: name: Αποστολακάκη, Λεμονιά Θεοχάρη
Publisher: name: Aristotle University of Thessaloniki
Year: 2011
Subjects: δύσκαμπτο οδόστρωμα
σκυρόδεμα
ανάλυση κόστους κύκλου ζωής
life cycle cost analysis
concrete
rigid pavement

description: Η κατασκευή ενός οδοστρώματος αποτελεί μία ιδιαίτερα υψηλή επένδυση κεφαλαίου, η οποία μπορεί να πάρει τεράστιες διαστάσεις, ανάλογα με την κλίμακα του έργου. Το κεφάλαιο αυτό προέρχεται, συνήθως, από δημόσιους πόρους. Κρίνεται, λοιπόν, απαραίτητο ο αρμόδιος για το σχεδιασμό του έργου και λήψη της τελικής απόφασης να πραγματοποιήσει μία πλήρη οικονομική ανάλυση, με σκοπό να μελετήσει διάφορα σενάρια, ώστε να επιλέξει το καταλληλότερο για τη συγκεκριμένη περίπτωση μελέτης, έχοντας πάντα κατά νου το ύψος της επένδυσης αλλά και την προέλευση του κεφαλαίου. Στην παρούσα εργασία γίνεται μία προσπάθεια για οικονομική αξιολόγηση των εναλλακτικών λύσεων, που διαφέρουν ως προς τον τύπο του οδοστρώματος. Πιο συγκεκριμένα, σκοπός της μελέτης είναι να εξετάσει και να συγκρίνει το κόστος μεταξύ εύκαμπτου και δύσκαμπτου οδοστρώματος, στην περίπτωση ενός δρόμου με αυξημένη κυκλοφορία, κυρίως βαρέων, οχημάτων. Επιπλέον, μελετώνται εναλλακτικές λύσεις στην περίπτωση του δύσκαμπτου οδοστρώματος με διαφορές ως προς τη σύνθεση του σκυροδέματος (χρήση αποκλειστικά παραδοσιακού τσιμέντου και χρήση βιομηχανικών παραπροϊόντων ως μερικό υποκατάστατο του τσιμέντου) καθώς και ως προς τη δημιουργία αντιολισθηρής επιφάνειας σε αυτά. Η μέθοδος που ακολουθείται για την ανάλυση του κόστους των οδοστρωμάτων συνυπολογί¬ζει όχι μόνο το κόστος αρχικής κατασκευής αλλά και το κόστος της συντήρησης και ανακατα¬σκευής, το κόστος του χρήστη αλλά και την υπολειμματική αξία των υλικών σε μία συγκεκριμένη περίοδο ανάλυσης. Η μέθοδος αυτή για τη διεξαγωγή της εν λόγω οικονομικής ανάλυσης είναι γνωστή ως Ανάλυση Κόστους του Κύκλου Ζωής (ΑΚΚΖ) και χρησιμοποιεί βασικές έννοιες και σχέσεις και της τεχνικής οικονομικής. Η ανάλυση καταλήγει σε χρήσιμα συμπεράσματα σχετικά με το κόστος των δύσκαμπτων οδοστρωμάτων, τα οποία σε συνδυασμό με άλλους παράγοντες και αποτελέσματα άλλων μελετών, θα οδηγήσουν τον υπεύθυνο για την τελική απόφαση στην επιλογή της κατάλληλης, για τη συγκεκριμένη περίπτωση, λύσης.
description: Pavement construction is a very high capital investment. This investment can reach huge dimensions depending on the project-size, and is usually derived from public funds. Therefore, it is essential that the project planner or/and decision maker has to conduct an economic analysis in order to compare different scenarios. Bearing in mind the amount of investment and the origin of capital, he chooses the most appropriate scenario for the case. This study is an effort on economic evaluation of alternatives, which differ in the type of pavement. Specifically, the purpose of this study is to examine and compare the cost between flexible and rigid pavement, which are designed for roads with high traffic, and in particular heavy vehicles. Furthermore, it examines alternatives for the composition of concrete for rigid pavement (use only traditional cement and use of industrial by-products as a partial replacement of cement), and also for anti-skidding layer materials. The methodology for analyzing pavement costs takes into account, not only the initial construction cost, but also the maintenance and reconstruction cost, the user cost and the salvage value of the materials, during a standard analysis period. The method for conducting this economic analysis is known as Life Cycle Cost Analysis (LCCA) and uses basic concepts of engineering economics. The analysis comes to very useful conclusions about the cost of rigid pavements. In combination with other factors and results of other studies, they will lead the decision maker to the final choice of the appropriate solution for the particular case.